CELEX: 32020R0021
Language: sl
Date: 2020-01-14 00:00:00
Title: Izvedbena uredba Komisije (EU) 2020/21 z dne 14. januarja 2020 o spremembi Izvedbene uredbe (EU) št. 79/2012 o določitvi podrobnih pravil za izvajanje nekaterih določb Uredbe Sveta (EU) št. 904/2010 o upravnem sodelovanju in boju proti goljufijam na področju davka na dodano vrednost

15.1.2020   
               
               
                  SL
               
               
                  Uradni list Evropske unije
               
               
                  L 11/1
               
            
         IZVEDBENA UREDBA KOMISIJE (EU) 2020/21
         z dne 14. januarja 2020
         o spremembi Izvedbene uredbe (EU) št. 79/2012 o določitvi podrobnih pravil za izvajanje nekaterih določb Uredbe Sveta (EU) št. 904/2010 o upravnem sodelovanju in boju proti goljufijam na področju davka na dodano vrednost
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 904/2010 z dne 7. oktobra 2010 o upravnem sodelovanju in boju proti goljufijam na področju davka na dodano vrednost (1) in zlasti člena 471(c) Uredbe,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) št. 79/2012 (2) v točki (d) člena 7(2) določa, da Komisija spletni portal da na voljo tistim državam članicam, ki se med drugim odločijo za objavo davčne stopnje, ki se uporablja za opravljene telekomunikacijske storitve, radiodifuzijske storitve ter elektronsko opravljene storitve iz drugega odstavka člena 47 Uredbe (EU) št. 904/2010.
                  
               
                     (2)
                  
                  
                     Poglavje 6 naslova XII Direktive Sveta 2006/112/ES (3) določa posebni ureditvi za davčne zavezance, ki opravljajo nekatere storitve. To poglavje je bilo spremenjeno z Direktivo Sveta (EU) 2017/2455 (4), njegovo področje uporabe pa je bilo razširjeno na opravljanje storitev za osebe, ki niso davčni zavezanci, in prodajo blaga na daljavo.
                  
               
                     (3)
                  
                  
                     Da bi se upoštevalo razširjeno področje uporabe posebnih ureditev iz poglavja 6 naslova XII Direktive 2006/112/ES, je bila Uredba (EU) št. 904/2010 spremenjena z Uredbo (EU) 2017/2454 (5) in vstavljen je bil člen 47g.
                  
               
                     (4)
                  
                  
                     Izvedbeno uredbo (EU) št. 79/2012 bi bilo zato treba spremeniti v skladu s to spremembo Uredbe (EU) št. 904/2010.
                  
               
                     (5)
                  
                  
                     Da bi se ta uredba uporabljala od istega datuma kot spremenjene določbe poglavja 6 naslova XII Direktive 2006/112/ES in člen 47g Uredbe (EU) št. 904/2010, bi se morala uporabljati od 1. januarja 2021.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za upravno sodelovanje –
                  
               SPREJELA NASLEDNJO UREDBO:
         
            Člen 1
            Točka (d) člena 7(2) Izvedbene uredbe (EU) št. 79/2012 se nadomesti z naslednjim:
            
                        „(d)
                     
                     
                        od 1. januarja 2021 davčnih stopenj, ki se uporabljajo za dobavo blaga in opravljene storitve v skladu s posebnima ureditvama iz poglavja 6 naslova XII Direktive 2006/112/ES iz drugega odstavka člena 47g Uredbe (EU) št. 904/2010.“.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. januarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 268, 12.10.2010, str. 1.
         
            (2)  Izvedbena uredba Komisije (EU) št. 79/2012 z dne 31. januarja 2012 o določitvi podrobnih pravil za izvajanje nekaterih določb Uredbe Sveta (EU) št. 904/2010 o upravnem sodelovanju in boju proti goljufijam na področju davka na dodano vrednost (UL L 29, 1.2.2012, str. 13).
         
            (3)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
         
            (4)  Direktiva Sveta (EU) 2017/2455 z dne 5. decembra 2017 o spremembi Direktive 2006/112/ES in Direktive 2009/132/ES v zvezi z nekaterimi obveznostmi glede davka na dodano vrednost, ki veljajo za opravljanje storitev in prodajo blaga na daljavo (UL L 348, 29.12.2017, str. 7).
         
            (5)  Uredba Sveta (EU) 2017/2454 z dne 5. decembra 2017 o spremembi Uredbe (EU) št. 904/2010 o upravnem sodelovanju in boju proti goljufijam na področju davka na dodano vrednost (UL L 348, 29.12.2017, str. 1).